AMARIN ดีดบวกกว่า 18% วอลุ่มทะลุ 500 ล้าน หลังกลุ่ม “เสี่ยเจริญ” เข้าเทกฯ
AMARIN ดีดบวกกว่า 18% วอลุ่มทะลุ 500 ล้าน หลังกลุ่ม “เสี่ยเจริญ” เข้าเทกฯ ล่าสุด ณ เวลา 10.35 น. ราคาอยู่ที่ 8.70 บาท บวก 1.35 บาท หรือ 18.37% สูงสุดที่ 9.00 บาท ต่ำสุดที่ 7.70 บาท มูลค่าซื้อขายที่ 531.82 ล้านบาท
28 พ.ย. 2559

ผู้สื่อข่าวรายงานว่า ราคาหุ้นบริษัท อมรินทร์พริ้นติ้ง แอนด์ พับลิชชิ่ง จำกัด (มหาชน) หรือ AMARIN ณ เวลา 10.35 น. ราคาอยู่ที่ 8.70 บาท บวก 1.35 บาท หรือ 18.37% สูงสุดที่ 9.00 บาท ต่ำสุดที่ 7.70 บาท มูลค่าซื้อขายที่ 531.82 ล้านบาท ขณะที่ดัชนีตลาดหุ้นโดยรวมบวก 0.23%

โดยราคาหุ้นปรับตัวขึ้น หลังจากบริษัทออกหุ้นสามัญเพิ่มทุนจำนวน 200,000,000 หุ้น มูลค่าที่ตราไว้หุ้นละ 1 บาท เพื่อจัดสรรและเสนอขายให้แก่ บริษัท วัฒนภักดี จำกัด โดยนายฐาปน สิริวัฒนภักดี และนายปณต สิริวัฒนภักดี ในราคาหุ้นละ 4.25 บาท รวมเป็นมูลค่า 850,000,000 บาท ซึ่งจะทำให้ผู้ซื้อเข้ามาเป็นผู้ถือหุ้น 47.62% ของจำนวนหุ้นที่จำหน่ายได้แล้วทั้งหมดของบริษัท
อนึ่งราคาหุ้น  AMARIN ปิดตลาดวันที่ 25 พ.ย.59 อยู่ที่ระดับ 7.35 บาท ปรับตัวลง 0.10 บาท หรือ 1.34% มูลค่าการซื้อขาย 323.25 ล้านบาท 